नियोम (अंगरेजी: NEOM, अरबी: नियूम) सऊदी अरब में एगो प्रस्तावित मेगासिटी बाटे। प्रस्ताव के अनुसार जब ई बिसाल शहर बन के तइयार होखी तब एकर कुल रकबा लगभग 26,500 वर्ग किलोमीटर होखी आ एकर सीमा मिस्र आ जॉर्डन देसन के छुई। एह मेगाशहर (यानी बहुत बिसाल शहर) के आर्थिक क्षेत्र के रूप में बिकसित करे के योजना बा आ ई लाल सागर के उत्तरी छोर पर आ अकाबा के खाड़ी के साथे जुड़ल किनारा तक ले बिस्तार लिहले होखी, ई लोकेशन भी महत्व के बा काहें से कि दुनिया के परसिद्ध जलमार्ग स्वेज नहर इहाँ से कुछे दूर पच्छिम में बा।